লবণ, মশলা ও তেল সহযোগে রান্না করা হলে এটি খেতে সুস্বাদু। ছোলা, মাষকলাই, মটর, খেসারি ইত্যাদির তুলনায় এটি অভিজাত ; পশু খাদ্য হিসাবে মসুর ডাল কদাচিৎ ব্যবহৃত হয়। কেবল ভাতের সঙ্গে খাওয়ার জন্য পানি মিশিয়ে রান্না নয় ;- পিয়াঁজু, বড়া, চানাচুর ইত্যাদিতেও এর সমধিক ব্যবহার। মসুর ডাল সিদ্ধ করে ভর্তা করে খাওয়া হয়। আর চালের সঙ্গে মিশিয়ে ভূনা খিচুড়ি তৈরি করা হয়। এছাড়াও রান্না করা হয় মসুর ডালের চচ্চড়ি, দালমা, ডাল চচ্চড়ি, ডালের স্যুপ ইত্যাদি। মসুর ডাল দিয়ে তৈরি হয় পুরান ঢাকার বিখ্যাত খাদ্য হালিম যা মসুর ডাল সহ আরো অনেক ডালের মিশ্রণে ও নানা মসলার মিশ্রণে তৈরি হয় । এটি ঘন তরল আমিষ খাদ্য। মসুর ডাল ডায়াবেটিস রোগীদের ব্লাড সুগার নিয়ন্ত্রণ করতে সাহায্য করে বিশেষত যাদের ব্লাড সুগার, খাবার গ্রহণ করার পরেই বেড়ে যায় তাদের ক্ষেত্রে মুসুর ডাল খুবই উপকারী। এছাড়া নিয়মিত ব্যবহার করলে উচ্চচাপ কমাতেও সাহায্য করে।

বপনের সময় ও পদ্ধতি
পুষ্টিগুণ
ব্যবহার
রন্ধন প্রণালী